ועדת הכנסת, כנסת 15, פרוטוקול מספר 203, 2001-06-18 15:50

יוסי כץ: לא התכנסנו לצורך דיון מפורט בנושא שדנו בו כבר הבוקר – עניין החדרים של חברי הכנסת, אלא רק לצורך הצבעה.

יוסי כץ: אני מעמיד להצבעה - - -

מרדכי משעני: הטבלה שהונחה על שולחננו איננה שמקפת את המפתח.

יוסי כץ: אני מעמיד להצבעה, כמקשה אחת, את הבקשה לאמץ את שני המסמכים שהונחו על שולחן חברי הכנסת ואשר עניינם החדרים של חברי הכנסת.

יוסי כץ: הבקשה אושרה.

יוסי כץ: תודה.

יוסי כץ: אני מציע לדחות, כרגע, את הנושא שהועלה בקשר להקצאת חדר ליושב ראש האופוזיציה.

יוסי כץ: כאשר נדון בתנאי יושב ראש האופוזיציה - - -

קריאה: מתי?

יוסי כץ: לא עכשיו.

זאב בוים: השאלה שאני מבקש לשאול היא האם העניין הזה לא משפיע - - -

קריאות: - - -

יוסי כץ: אני מבקש אתכם לא להפריע למהלכה התקין של הישיבה.

קריאות: רוויזיה.

יוסי כץ: ההחלטה שהתקבלה בהצבעה תמומש על ידי סדרני הכנסת - - -

קריאות: רוויזיה.

יוסי כץ: אני חוזר ואומר כי ההחלטה שהתקבלה תמומש על ידי סדרני הכנסת ואני מבקש לקבל מכם גיבוי לכך.

יוסי כץ: אני מעמיד את בקשת הגיבוי להצבעה.

יוסי כץ: בקשת הגיבוי התקבלה.

יוסי כץ: תודה.

זהבה גלאון: אני מבקשת רוויזיה.

יוסי כץ: באשר לטענתך, חברת הכנסת גלאון, - היועצת המשפטית לכנסת, גב' אנה שניידר, אמרה כי הנושא של קביעת תנאים שנוגעים ליושב ראש האופוזיציה מורכב מהרבה גורמים והוא יידון בבוא העת - - -

קריאה: מתי?

אחמד טיבי: רוויזיה.

מרדכי משעני: גם אני מבקש רוויזיה.

יוסי כץ: השעה היא ארבע פחות חמישה.

יוסי כץ: בדקה לארבע בדיוק נקיים הצבעה על הרוויזיה.

יוסי כץ: כדי להרגיע אתכם אני מבקש להודיע לכם שיגיעו אלינו בעוד חודש וחצי 8 חדרים חדשים בשני קרוואנים יפים, מודרניים.

יוסי כץ: אני מעמיד להצבעה את הבקשה לרוויזיה של סיעת מרצ.

יוסי כץ: הבקשה לרוויזיה לא נתקבלה.

יוסי כץ: אני מודה לכם.

קריאות: לא ספרת נכון.

יוסי כץ: אני מעמיד שוב להצבעה את הבקשה לרוויזיה של סיעת מרצ.

יוסי כץ: נא להצביע.

יוסי כץ: הצבעה בעד – 4 נגד – רוב הבקשה לרוויזיה לא נתקבלה.

יוסי כץ: ברוב מוחץ הבקשה לרוויזיה נדחתה.

יוסי כץ: אני מודה לכם.

יוסי כץ: הישיבה נעולה.